*****

ΚΑΝΟΝΙΣΜΟΣ (ΕΟΚ) αριθ. 2361/87 ΤΗΣ ΕΠΙΤΡΟΠΗΣ

της 31ης Ιουλίου 1987

που τροποποιεί ορισμένους κανονισμούς εφαρμογής στον τομέα των οικονομικών τελωνειακών καθεστώτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/82 του Συμβουλίου της 21ης Δεκεμβρίου 1982 για το καθεστώς προσωρινής εισδοχής (1), και ιδίως το άρθρο 33,

τον κανονισμό (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν τεθούν σε ελεύθερη κυκλοφορία (2), και ιδίως το άρθρο 15,

τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (3), και ιδίως το άρθρο 31,

Εκτιμώντας:

ότι οι κανονισμοί (ΕΟΚ) αριθ. 1751/84 της Επιτροπής (4), (ΕΟΚ) αριθ. 3548/84 της Επιτροπής (5) και (ΕΟΚ) αριθ. 3677/86 του Συμβουλίου (6), έχου ορίσει ορισμένες διατάξεις εφαρμογής σχετικά με το καθεστώς της προσωρινής εισδοχής με το καθεστώς της μεταποίησης υπό τελωνειακό έλεγχο και με το καθεστώς τελειοποίησης προς επανεξαγωγή·

ότι ο κανονισμός (ΕΟΚ) αριθ. 1900/85 του Συμβουλίου της 8ης Ιουλίου 1985 για την καθιέρωση κοινοτικών εντύπων διασάφησης κατά την εξαγωγή και κατά την εισαγωγή (7) προβλέπει ότι από την 1η Ιανουαρίου 1988 οι διασαφήσεις, σχετικά με την θέση ενός εμπορεύματος που έχει εισαχθεί στο τελωνειακό έδαφος της Κοινότητας υπό οποιοδήποτε τελωνειακό καθεστώς και εκείνες σχετικά με την οριστική ή προσωρινή εξαγωγή ή με την επανεξαγωγή ενός εμπορεύματος εκτός του εν λόγω εδάφους, γίνονται, ανάλογα με την περίπτωση, σε ένα έντυπο ΕΙΣ ή ΕΞ, που αντιστοιχεί στα υποδείγματα του εντύπου COM, συνταγμένο σύμφωνα με τον κανονισμό (ΕΟΚ) αριθ. 679/85 του Συμβουλίου της 18ης Φεβρουαρίου 1985 για την καθιέρωση του υποδείγματος εντύπου διασάφησης που πρέπει να χρησιμοποιείται στις εμπορικές συναλλαγές εντός της Κοινότητας (8)· ότι είναι αναγκαίο να τροποποιηθούν ορισμένες διατάξεις εφαρμογής που προβλέπονται στο πλαίσιο των διαφόρων οικονομικών τελωνειακών καθεστώτων, προκειμένου να επιτραπεί η χρήση των εν λόγω κοινοτικών εντύπων ·

ότι πρέπει επίσης να γίνουν και άλλες τροποποιήσεις για να εξασφαλισθεί συνάφεια μεταξύ των διαφόρων κανονισμών στον τομέα των οικονομικών τελωνειακών καθεστώτων·

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1751/84 τροποποιείται ως εξής:

1. το άρθρο 1 παράγραφος 2, αντικαθίσταται από το ακόλουθο κείμενο:

«2. Με την επιφύλαξη των διατάξεων των άρθρων 12 και 13, η αίτηση που αναφέρεται στην παράγραφο 1 πρέπει να γίνεται γραπτώς. Πρέπει να είναι υπογεγραμμένη και να φέρει τουλάχιστον τα ακόλουθα στοιχεία:

α) το ονοματεπώνυμο ή την εμπορική επωνυμία και τη διεύθυνση του αιτούντος και το ονοματεπώνυμο ή την εμπορική επωνυμία αυτού που θα χρησιμοποιήσει τα εμπορεύματα, εφόσον πρόκειται για δύο χωριστά πρόσωπα·

β) το άρθρο του βασικού κανονισμού βάσει του οποίου ζητείται το καθεστώς·

γ) τη διάρκεια που προβλέπεται για την παραμονή των εμπορευμάτων υπό το καθεστώς στο κράτος μέλος όπου ζητείται η άδεια·

δ) εφόσον είναι δυνατόν, ο τόπος όπου πρέπει να χρησιμοποιηθούν τα εμπορεύματα·

ε) την εμπορική ή/και την τεχνική περιγραφή των εμπορευμάτων·

στ) τις ενδείξεις σχετικά με την κατάταξη των εμπορευμάτων στο κοινό δασμολόγιο.

Η μνεία αυτή, η οποία δίδεται μόνον ενδεικτικά μπορεί να περιοριστεί στη δασμολογική κλάση στην περίπτωση κατά την οποία η σημείωση της δασμολογικής διάκρισης δεν είναι αναγκαία για να επιτραπεί η έκδοση της άδειας και η καλή διεξαγωγή της προσωρινής εισδοχής·

ζ) την προβλεπόμενη ποσότητα εμπορευμάτων για τα οποία ζητείται η χρήση του καθεστώτος.»

2. Το άρθρο 2 παράγραφος 2 αντικαθίσταται από το ακόλουθο κείμενο:

«2. Η άδεια που αναφέρεται στην παράγραφο 1 ορίζει τους όρους υπό τους οποίους μπορεί να χρησιμοποιηθεί το καθεστώς και περιέχει τουλάχιστον τα εξής στοιχεία:

α) το ονοματεπώνυμο ή την εμπορική επωνυμία και την διεύθυνση του κατόχου της αδείας και αυτού που θα χρησιμοποιήσει τα εμπορεύματα, εφόσον πρόκειται για δύο διαφορετικά πρόσωπα·

β) το άρθρο του βασικού κανονισμού βάσει του οποίου χορηγείται το καθεστώς·

γ) τη διάρκεια που προβλέπεται για την παραμονή των εμπορευμάτων υπό το καθεστώς στο κράτος μέλος όπου εκδίδεται η άδεια·

δ) εφόσον είναι δυνατόν, τον τόπο όπου πρέπει να χρησιμοποιηθούν τα εμπορεύματα·

ε) την εμπορική ή/και την τεχνική περιγραφή των εμπορευμάτων·

στ) τις ενδείξεις σχετικά με την κατάταξη των εμπορευμάτων στο κοινό δασμολόγιο·

ζ) την προβλεπόμενη ποσότητα των εμπορευμάτων για τα οποία εγκρίνεται η χρήση του καθεστώτος.

Η άδεια πρέπει να περιέχει, εξάλλου, τα στοιχεία αναφοράςα της αίτησης. Όταν τα αναφερόμενα στην παρούσα παράγραφο στοιχεία δίδονται μέσω παραπομπής στην αίτηση, αυτη αποτελεί αναπόσπαστο μέρος της αδείας.»

3. Στο άρθρο 4 οι παράγραφοι 1 και 2, αντικαθίστανται από το ακόλουθο κείμενο:

«1. Υπό την επιφύλαξη των άρθρων 12 και 13, η διασάφηση που αναφέρεται στο άρθρο 3 πρέπει να γίνεται σε έντυπο ΕΙΣ, όπως προβλέπεται στο άρθρο 3 του κανονισμού (ΕΟΚ) αριθ. 1900/85 του Συμβουλίου (1).

2. Η διασάφηση που αναφέρεται στην παράγραφο 1 πρέπει επίσης να περιέχει, ενδεχομένως:

- στη θέση αριθ. 44, τα στοιχεία αναφοράς της άδειας·

- στη θέση αριθ. 47, τα στοιχεία που πρέπει να ληφθούν υπόψη για τον υπολογισμό των εισαγωγικών δασμών που πρέπει να εφαρμοστούν.

Η περιγραφή των εμπορευμάτων που περιλαμβάνεται στη διασάφηση όπου αναφέρεται στην παράγραφο 1 πρέπει να αντιστοιχεί με τις προδιαγραφές που αναγράφονται στην άδεια.

(1) ΕΕ αριθ. L 179 της 11. 7. 1985, σ. 4.»

4. Το άρθρο 11 αντικαθίσταται από το ακόλουθο κείμενο:

«Άρθρο 11

1. Όταν το κράτος μέλος, όπου ζητείται η θέση των εμπορευμάτων υπό το καθεστώς προσωρινής εισδοχής, εξουσιοδοτεί τα τελωνεία ή ορισμένα από αυτά να χορηγούν την άδεια, η διασάφηση που αναφέρεται στο άρθρο 3, η οποία έχει κατατεθεί σε ένα από αυτά τα τελωνεία, συνιστά επίσης αίτηση αδείας. Στην περίπτωση αυτή, η άδεια συνίσταται στην αποδοχή της διασάφησης αυτής αυτής και η εν λόγω αποδοχή υπόκειται στους όρους χορήγησης της αδείας.

2. Σε περίπτωση εφαρμογής της παραγράφου 1, πρέπει να επισυνάπτεται στη διασάφηση που αναφέρεται στο άρθρο 3 ένα έγγραφο συνταγμένο από το διασαφιστή, το οποίο να περιέχει τις ακόλουθες μνείες, στο μέτρο που αυτές κρίνονται απαραίτητες και εφόσον δεν δύνανται να συμπεριληφθούν σε θέση αριθ. 44:

α) το όνομα ή την εμπορική επωνυμία και την διεύθυνση του αιτούντος το καθεστώς της προσωρινής εισδοχής εφόσον πρόκειται για διαφορετικό πρόσωπο από τον διασαφηστή·

β) το ονοματεπώνυμο ή την εμπορική επωνυμία και τη διεύθυνση αυτού που θα χρησιμοποιήσει τα εμπορεύματα, όταν πρόκειται για πρόσωπο άλλο από τον αιτούντα ή τον διασαφιστή·

γ) το άρθρο του βασικού κανονισμού βάσει του οποίου ζητείται το καθεστώς·

δ) τη διάρκεια που προβλέπεται για την παραμονή των εμπορευμάτων υπό το καθεστώς στο κράτος μέλος όπου ζητείται το καθεστώς·

ε) τον τόπο όπου πρέπει να χρησιμοποιηθούν τα εμπορεύματα.

Το συνημμένο έγγραφο αποτελεί αναπόσπαστο μέρος της διασάφησης.

3. Κάθε κράτος μέλος υποδεικνύει στην Επιτροπή τα εξουσιοδοτημένα τελωνεία σύμφωνα με την παράγραφο 1.»

Άρθρο 2

Ο κανονισμός (ΕΟΚ) αριθ. 3548/84 τροποποιείται ως εξής:

1. ο τίτλος 1 αντικαθίσταται από το ακόλουθο κείμενο:

«ΤΙΤΛΟΣ 1

Χορήγηση του καθεστώτος και θέση των εμπορευμάτων υπό το καθεστώς»

2. το άρθρο 1 αντικαθίσταται από το ακόλουθο κείμενο:

«Άρθρο 1

1. Η αίτηση αδείας που αναφέρεται στο άρθρο 3, παράγραφος 2 του κανονισμού (ΕΟΚ) αριθ. 2763/83, που ονομάζεται στο εξής « βασικός κανονισμός» πρέπει να γίνεται γραπτώς. Πρέπει να είναι υπογεγραμμένη και να περιέχει τουλάχιστον τις ακόλουθες μνείες:

α) το ονοματεπώνυμο ή την εμπορική επωνυμία και τη διεύθυνση του αιτούντος και το πρόσωπο που πραγματοποιεί τη μεταποίηση, εφόσον πρόκειται για πρόσωπο διαφορετικό από τον αιτούντα·

β) την εμπορική ή/και την τεχνική περιγραφή των εμπορευμάτων·

γ) την προβλεπόμενη ποσότητα εμπορευμάτων·

δ) την προβλεπόμενη αξία των εμπορευμάτων·

ε) τις ενδείξεις σχετικά με την κατάταξη των εμπορευμάτων στο κοινό δασμολόγιο.

Η μνεία αυτή, η οποία δίδεται μόνο ενδεικτικά, μπορεί να πριοριστεί στη δασμολογική κλάση στη περίπτωση κατά την οποία η σημείωση της δασμολογικής διάκρισης δεν είναι αναγκαία για να επιτραπεί η έκδοση της αδείας και η καλή διεξαγωγή της μεταποίησης υπό τελωνειακό έλεγχο·

στ) τη φύση της μεταποίησης·

ζ) την εμπορική περιγραφή των μεταποιηθέντων προϊόντων που πρέπει να παραχθούν·

η) το συντελεστή απόδοσης ή, ενδεχομένως, τον τρόπο καθορισμού του συντελεστή αυτού·

θ) την προθεσμία που προβλέπεται για να δοθεί στα εμπορεύματα που έχουν τεθεί υπό το καθεστώς ένας από τους προορισμούς που προβλέπονται στο άρθρο 10 του βασικού κανονισμού·

ι) ο τόπος όπου πρέπει να πραγματοποιηθεί η μεταποίηση. 2. Πριν εκδοθεί η άδεια η τελωνειακή αρχή βεβαιώνεται ότι πληρούνται οι όροι που απαιτούνται για τη χορήγηση του καθεστώτος.

Η άδεια μπορεί να καλύπτει, ανάλογα με την περίπτωση, μία ή περισσότερες εργασίες μεταποίησης υπό τελωνειακό έλεγχο.

3. Η άδεια συντάσσεται γραπτώς.

Φέρει ημερομηνία, είναι υπογεγραμένη και περιέχει τουλάχιστον τις ακόλουθες μνείες:

α) το ονοματεπώνυμο ή την εμπορική επωνυμία και τη διεύθυνση του κατόχου της αδείας και του προσώπου που πραγματοποιεί την μεταποίηση, εφόσον πρόκειται για δύο διαφορετικά πρόσωπα·

β) την εμπορική ή/και την τεχνική περιγραφή των εμπορευμάτων·

γ) την ποσότητα των εμπορευμάτων για την οποία έχει εγκριθεί το καθεστώς·

δ) την προβλεπόμενη αξία των εμπορευμάτων·

ε) τις ενδείξεις σχετικά με την κατάταξη των εμπορευμάτων στο κοινό δασμολόγιο·

στ) τη φύση της μεταποίησης·

ζ) την εμπορική ή/και την τεχνική περιγραφή των μεταποιηθέντων προϊόντων που πρέπει να παραχθούν·

η) το συντελεστή απόδοσης ή, ενδεχομένως, τον τρόπο καθορισμού του συντελεστή αυτού·

θ) την προθεσμία που προβλέπεται για να δοθεί στα εμπορεύματα που έχουν τεθεί υπό το καθεστώς ένας από τους προορισμούς που προβλέπονται στο άρθρο 10 του βασικού κανονισμού·

ι) τον τόπο όπου πρέπει να πραγματοποιηθεί η μεταποίηση.

Η άδεια πρέπει να περιλαμβάνει, εξ άλλου, τα στοιχεία αναφοράς της αίτησης. Όταν οι ενδείξεις που αναφέρονται στην παρούσα παράγραφο παρέχονται μέσω παραπομπής στην αίτηση, αυτή αποτελεί αναπόσπαστο μέρος της αδείας»

3. Προστίθεται το ακόλουθο άρθρο 1α:

«Άρθρο 1α

Η θέση των εμπορευμάτων υπό το καθεστώς της μεταποίησης υπό τελωνειακό έλεγχο, ονομαζόμενο στο εξής «καθεστώς», υπόκειται στην κατάθεση, σε αρμόδιο τελωνείο, με τους όρους που καθορίζονται στον παρόντα κανονισμό, αίτησης τοποθέτησης υπό το καθεστώς που ονομάζεται στο εξής «διασάφηση».

Το πρόσωπο που συντάσσει την διασάφηση ονομάζεται στο εξής « διασαφιστής».»

4. Το άρθρο 2 αντικαθίσταται από το ακόλουθο κείμενο:

«Άρθρο 2

1. Η διασάφηση που αναφέρεται στο άρθρο 1α πρέπει να γίνεται στο έντυπο ΕΙΣ που προβλέπεται στο άρθρο 3 του κανονισμού (ΕΟΚ) αριθ. 1900/85 του Συμβουλίου (*)

2. Η διασάφηση που αναφέρεται στην παράγραφο 1 πρέπει επίσης να περιέχει, ενδεχομένως:

- στη θέση αριθ. 44, τα στοιχεία αναφοράς της αδείας·

- στη θέση αριθ. 47, τα στοιχεία που πρέπει να ληφθούν υπόψη για τον υπολογισμό των εισαγωγικών δασμών κατ' εφαρμογή του άρθρου 12 του βασικού κανονισμού·

3. Η περιγραφή των εμπορευμάτων που αναγράφεται στη διασάφηση όπως αναφέρεται στην παράγραφο 1 πρέπει να αντιστοιχεί στις προδιαγραφές που αναγράφονται στην άδεια.

(*) ΕΕ αριθ. L 179 της 11. 7. 1985, σ. 4.»

5. Το άρθρο 4 μετατρέπεται σε άρθρο 4 παράγραφος 1 και προστίθεται η ακόλουθη παράγραφος 2:

«2. Σε περίπτωση εφαρμογής της παραγράφου 1, πρέπει να επισυνάπτεται στη διασάφηση που αναφέρεται στο άρθρο 1α ένα έγγραφο συνταγμένο από τον διασαφιστή που να περιέχει τις ακόλουθες μνείες, στο μέτρο που αυτές κρίνονται απαραίτητες και εφόσον δεν δύνανται να συμπεριληφθούν στη θέση αριθ. 44:

α) το όνομα ή την εμπορική επωνυμία και την διεύθυνση του αιτούντος το καθεστώς, εφόσον πρόκειται για διαφορετικό πρόσωπο από τον διασαφιστή·

β) το ονοματεπώνυμο ή την εμπορική επωνυμία και τη διεύθυνση του προσώπου που πραγματοποιεί τη μεταποίηση, εφόσον πρόκειται για πρόσωπο άλλο από τον αιτούντα ή τον διασαφιστή·

γ) τη φύση της μεταποίησης·

δ) την εμπορική περιγραφή των παράγωγων προϊόντων που πρέπει να παραχθούν·

ε) το συντελεστή απόδοσης ή, ενδεχομένως, τον τρόπο καθορισμού του συντελεστή αυτού·

στ) την προθεσμία που προβλέπεται για να δοθεί στα εμπορεύματα που έχουν τεθεί υπό το καθεστώς ένας από τους προορισμούς που προβλέπονται στο άρθρο 10 του βασικού κανονισμού.

Το συνημμένο έγγραφο αποτελεί αναπόσπαστο μέρος της διασάφησης.»

Άρθρο 3

Ο κανονισμός (ΕΟΚ) αριθ. 3677/86 τροποποιείται ως εξής:

1. Το άρθρο 19 αντικαθίσταται από το ακόλουθο κείμενο:

«Άρθρο 19

1. Η διασάφηση που αναφέρεται στο άρθρο 18 πρέπει να γίνεται σε έντυπο ΕΙΣ όπως προβλέπεται στο άρθρο 3 του κανονισμού (ΕΟΚ) αριθ. 1900/85 του Συμβουλίου (*)

2. Η διασάφηση που αναφέρεται στην παράγραφο 1 πρέπει επίσης να περιέχει, ενδεχομένως:

- στη θέση αριθ. 44, τα στοιχεία αναφοράς της αδείας·

- στη θέση αριθ. 47, τα στοιχεία που πρέπει να ληφθούν υπόψη για τον υπολογισμό των εισαγωγικών δασμών που πρέπει να εφαρμοστούν.

3. Η περιγραφή των εμπορευμάτων που αναγράφεται στη διασάφηση όπως αναφέρεται στην παράγραφο 1 πρέπει να αντιστοιχεί στις προδιαγραφές που αναγράφονται στην άδεια.

(*) ΕΕ αριθ. L 179 της 11. 7. 1985, σ. 4.» 2. Το άρθρο 21 αντικαθίσταται από το ακόλουθο κείμενο:

«Άρθρο 21

1. Η διασάφηση για θέση σε κυκλοφορία που συντάσσεται στα πλαίσια του συστήματος επιστροφής πρέπει επίσης να περιέχει, στη θέση 44, τα στοιχεία αναφοράς της αδείας.

2. Η περιγραφή των εμπορευμάτων που αναγράφονται στη διασάφηση η οποία αναφέρεται στην παράγραφο 1 πρέπει να αντιστοιχεί στις προδιαγραφές που αναγράφονται στην άδεια.»

3. Το άρθρο 22 απαλείφεται.

4. Στο άρθρο 23 προστίθεται η ακόλουθη παράγραφος 3:

«3. Σε περίπτωση εφαρμογής της παραγράφου 2, η εν λόγω διασάδηση πρέπει επίσης να περιέχει, στη θέση 44, τα στοιχεία αναφοράς της αίτησης αδείας.»

5. Το άρθρο 26 παράγραφος 3 αντικαθίσταται από το ακόλουθο κείμενο:

«3. Σε περίπτωση εφαρμογής των παραγράφων 1 και 2, πρέπει να επισυνάπτεται η αίτηση που αναφέρεται στο άρθρο 18 ή 21 ένα έγγραφο συνταγμένο από το διασαφιστή, το οποίο να περιέχει τις ακόλουθες μνείες, στο μέτρο που αυτές κρίνονται απαραίτητες και εφόσον δεν είναι δυνατόν να συμπεριληφθούν στη θέση αριθ. 44:

α) το ονοματεπώνυμο ή την εμπορική επωνυμία και την διεύθυνση του αιτούντος το καθεστώς, εφόσον πρόκειται για διαφορετικό πρόσωπο από τον διασαφηστή·

β) το ονοματεπώνυμο ή την εμπορική επωνυμία και τη διεύθυνση του εμπορευόμενου, εφόσον πρόκειται για πρόσωπο άλλο από τον αιτούντα ή τον διασαφιστή·

γ) τη φύση της εργασίας τελειοποίησης·

δ) την εμπορική ή/και την τεχνική περιγραφή των παράγωγων προϊόντων·

ε) τον συντελεστή απόδοσης ή, ενδεχομένως, τον τρόπο καθορισμού του συντελεστή αυτού·

στ) την προθεσμία για να λάβουν τα εμπορεύματα έναν από τους τελωνειακούς προορισμούς που αναφέρονται στο άρθρο 18 ή 27 του βασικού κανονισμού·

ζ) τον τόπο όπου πρέπει να πραγματοποιηθεί η εργασία τελειοποίησης.

Το συνημμένο έγγραφο αποτελεί αναπόσπαστο μέρος της διασάφησης.»

Άρθρο 4

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 376 της 31. 12. 1982, σ. 1.

(2) ΕΕ αριθ. L 272 της 5. 10. 1983, σ. 1.

(3) ΕΕ αριθ. L 188 της 20. 7. 1985, σ. 1.

(4) ΕΕ αριθ. L 171 της 29. 6. 1984, σ. 1.

(5) ΕΕ αριθ. L 331 της 19. 12. 1984, σ. 5.

(6) ΕΕ αριθ. L 351 της 12. 12. 1986, σ. 1.

(7) ΕΕ αριθ. L 179 της 11. 7. 1985, σ. 4.

(8) ΕΕ αριθ. L 79 της 21. 2. 1985, σ. 7.